 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሚቴ ሰኔት ኣሜሪካ ትራምፕ ኣብ ትእዛዝ ኒኩሌር ዘለዎም ሓላፍነት መኺሩ 15 ሕዳር 2017 ምንጪ ስእሊ, Getty Images ኣብ ታሪኽ 40 ዓመታት ንፈለማ እዋን ኮንግረስ ኣሜሪካ ንፕረዚደንት ዝተዋህበ ስልጣን ትእዛዝ ምትኳስ ኒኩሌር መርሚሩ ኮሚቴ ጉዳያት ወፃኢ እቲ ሰኔት መሳርሒ ኲናት ኒዩክሌር ናይ ምቁፅፃር ስልጣን ነይርዎ ሓደ ሓደ ኣባላት እቲ ሰኔት ሴናተራት ፕረዚደንት እታ ሃገር ሓላፍነት ዝጎደሎ ትእዛዝ መጥቃዕቲ ኒዩክሌር ክህቡ ከምዝኽእሉ ይገልፁ ገሊኦም ድማ ፕረዚደንት እታ ሃገር ንጠበቓታት ሰብ ሞያ ሕጊ እንከየማኸሩ መጥቃዕቲ ኒዩክሌር ክኸፍቱ ዘኽእሎም ስልጣን ክህልዎም ከምዝግባእ ይሙግቱ ኮንግረስ ኣሜሪካ ንመወዳእታ ግዜ ኣብዚ ጉዳይ ዝተኻትዐ ኣብ ወርሒ መጋቢት 1976 ኣቆፃፅራ ኣውሮጳውያን እዩ ኣብ ዝሓለፈ ወርሒ ነሓሰ ፕረዚደንት ኣሜሪካ ዶናልድ ትራምፕ ሰሜን ኮርያ እንተድኣ ምምዕባል ኣቶሚክ ቦምብ ቀፂላ ዓለም ዘይረኣዮ ሓውን ቁጠዐን ኣብ ልዕሊኣ ከምዘውርዱ ምጥንቃቖም ይዝከር ኣብ ዝሓለፈ ወርሒ ኮሚቴ እቲ ሰኔት: ኣቦ መንበር ሪፐብሊካን ሴናተር ቦብ ኮርከር ትማሊ ሰሉስ ኣብ ካፒቶል ሂል ኣብ ዝነበረ ህዝባዊ ክትዕፕረዚደንት እታ ሃገር ዶናልድ ትራምፕ ንኣሜሪካ ናብ ሳልሳይ ኩናት ዓለም ይመርሓ ኣሎ ብምባል ከሲሶም ነይሮም ኣባል ውድብ ዲሞክራት ሜሪላንድ ካርዲን እውን እዚ ግምታዊ ውሳነ ኣይኮነን ኢሎም ሓደ ሓደ ሴናተራት ድማ ፕረዚደንት እታ ሃገር መጥቃዕቲ ኒዩክሌር ንከይፍኑ ተጨኒቖም ምንባሮም ገሊፆም ካብ ውድብ ዲሞክራትስ ዝኾኑ ክሪስ ሜርፊ ፕረዚደንት እታ ሃገር ዶናልድ ትራምፕ ክትል ክትል ዝብሎም ቁጡዕ ብምዃኖም ብጣዕሚ ዘይሚዛናዊ ውሳነ ስለዝውስኑን ምስ ሃገራዊ ድሕነትን ጥቕምን ኣሜሪካ ዝፃረር ትእዛዝ መጥቃዕቲ ኒኩሌር ከመሐላልፉ ይኽእሉ እዮም እዚ ድማ ብጣዕሚዩ ዘገድሰና ብምባል ስግኣቶም ይገልጹ ካብ 2011-2013 ኣቆፃፅራ ኣውሮጳውያን ኮማንደር ስትራተጂክ ኣሜሪካ ዝነበሩ ሮበርት ከህለር ድማ ሕጂ ኣብቲ ቅድም ዝነበርሉ ነባር ስርሖም እንተዝነብሩ እውን ትእዛዝ እቶም ፕረዚደነት ሕጋዊ እንተኾይኑ ከምዝትግብርዎ ይገልጹ ብዛዕባ ሕጋውነቱ ርግፀኛ እንተዘኮይኖም ምስ ኣምኸርቲ ምተማኸርኩ ይብሉ ርግፀኛ እንተዘይኮይነ ግን ኣይፍጽሞን ክብሉ ከም ዝተዛረቡ ይገልፁ ኣባል ሪፐብሊካን ዊስኮንሲን ሮን ጆንሰን ድማ እሞ እንታይ ምተፈጠረ? ብምባል ይሓቱ ግብረ መልሲ ሚስተር ክህለር ግና ኣነ ኣይፈልጥን ዝብል ኮነ ኣብቲ ክፍሊ ዝነበረ እኩብ ሰብ ኩሉ ስሒቑ ግና ናይ ፍርሒ ሰሓቕዩ ነይሩ ምንጪ ስእሊ, Getty Images ካልእ በዓል ሞያ ፕሮፌሰር ፖለቲካል ሳይንስ ዩኒቨርሲቲ ዶክ ፒተር ፊቬር ከኣ ፕረዚዳንታዊ ትእዛዛትን ኣብ ኩሉ ደረጃ ዘለዉ ሰራሕተኛታት ንክፍርሙ ዝሓትት እዩ ይብሉ ብጠበቓታት ብሚኒስትር ምክልኻል ሃገርን ኣብ ሰራዊት ብዘለዉ ውልቀ ሰባትን ክምርመር ይግበኦ እቶም ፕረዚደንት ጥራሕ ባዕሎም ሚሳይል ከወንጭፉ ኣይኽእሉን ይብሉ ፕሮፌሰር ፊቬር ዓበይቲ ናይ ሕጊ ክኢላታት ምክትል ፀሓፊ ምክልኻል ፖሊስ ባሪያን ማኬኦን ወተሃደራዊ ሰበ ስልጣናት እንተድኣ እቶም ፕረዚደንት ብዘይግቡእን ብተለዋዋጥን መገዲ ከምዝሰርሑ ተሰሚዕዎም ተግባር እቶም ፕረዚደንት ደው ከብሉ ክእግዱ ይኽእሉ እዮም ኢሎም በዓል ኣርባዕተ ኮኸብ ጀነራላት ውጥረታት እናቐነሱ ኣይኮኑን ይብሉ ማኬኦን ኣባል ውድብ ዲሞክራት ማሳቹቴስ ሴናተር ኤድዋርድ ማርከይ ግና ዝተጠራጠሩ ይመስሉ ጀነራላት ንፕረዚደንት ክቆፃፀሩ ክንኣምኖም ዘለና ኣይመስለንን ኢሎም ኣብዚ ዘተ ኮንግረስ ኣሜሪካ ቀንዲ ዝተላዕለ ሕቶ ድማ ሴናተራት ወይ ድማ ጀነራላት ኣብ ውሳነ ፕረዚደንት እታ ሃገር ኣብ ውሽጢ ደቓይቕን ሰኮንድን ንምውሳን ተኣማሚኖም ነይሮም ዝብል እዩ ኣብዚ ግዜ ዋና ፀሓፊ ምክልኻል እታ ሃገር ወተሃደራዊ ሰበ-ስልጣናትን ጠበቓታትን ውሳነ እቶም ፕረዚደንት ንምግምጋም ቁሩብ ግዜ ይህልዎም ሓደ ሓደ ሴናተራት ግና ፕረዚደንት እታ ሃገር ኣብ ከምዚ ዝበለ ሃዋህው ቅልጡፍ ናይ ሓይሊ ስጉምቲ ክወስዱ ነፃነት ክህልዎ ይግባእ ይብሉ ሴናተር ማርኮ ሩቢዮ ፕረዚደንት ኣሜሪካ ኣብ ስግኣት መጥቃዕቲ እንተድኣ ሃሊና ቅልጡፍ ግብረ መልሲ ክህቡ ኣለዎም ብሰብ ሞያ ሕግን ጠበቓታትን ክግደቡ የብሎምን ብምባል ይሙግቱ ሪፐብሊካዊ ሴናተር ጄምስ ሪስች እውን ሰበ-ስልጣናት ፒዮንጊያንግ ውሳንኦም ብግጉይ መገዲ ክርድእዎ ከምዘይግባእ ብምግላፅ ንሓሳብ ሩቢዮ ደጊፎም ፕረዚደንት ዶናልድ ትራምፕ ነዛ ሃገር እዚኣ ንምክልኻል ኣድላይ ዘበለ ኩሉ ክገብር እዩ ክብሉ ጄምስ ሪስች ኣገንዚቦም ኣብ ፍፃመ ዘተ እቲ ሰኔት ኣፅዋር ኒኩሌር ክዝምን እዋናውነቱ ክመሓየሽን ክምዕብልን ከምዝግበኦ ሰብ ሞያ ሕግን ካልኦት ሞያውያንን ዝተስማዕምዕሉ ቀንዲ ጉዳይ እዩ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 